Joe Biden

Joe Biden (š. skammâmáánu 20. peeivi 1942, Scranton, Pennsylvania, Ovtâstum staatah) lii ovtâstumstaatâlâš politikkár. Sun lâi Ovtâstum staatâi 46. president iivij 2021–2025.

Kiäsádâttâm ive 2024 presidentkištoost
Biden almottij aalmugân miärádâsâstis kiäsádâttâđ ive 2024 presidentkištoost syeinimáánu 21. peeivi viestâpalvâlus X:st: "Tii presidentin toimâm lii lamaš muu eellim stuárráámus kunnee." Biden čaalij meid, maht sehe suu piäládâh já ubâ Ovtâstum staatah áiguh hiettâđ suu miärádâsâst kiäsádâttâđ presidentkištoost. Reivâstis Biden muštâlij jieijâs presidentpaajeest. Sun čaalij ovdâmerkkân koronapandemiast já ton tovâttem ekonomâlii hiäjus ääigist. Ton lasseen Biden kiijtij Amerik aalmug já väripresident Kamala Harris sehe puohâid, kiäh porgii suu nube presidentpaje oovdân.

Biden ahe já tiervâsvuotâtile puohtii huolâ suu piäládâhân já kyeditteijeid. Ovdâmerkkân uđâsmediai mield Ovtâstum staatâi oovdiš president Barack Obama, ovdâsteijeeviste oovdiš saavâjođetteijee Nancy Pelosi já maaŋgah demokraatpiäláduv hoovdah lijjii huolâstum Bidenist. Ton lasseen motomeh demokraatpiäláduv ruttâdeijeeh uhkedii koskâlduttiđ jieijâs torjuu, jis Biden ličij juátkám presidentkištoost. Biden ave já tiervâsvuođâ kritisistii korrâsávt meiddei Donald Trump já suu kyeditteijeeh.

Oskoldâh
Biden lâi Ovtâstum staatâi nubbe katolilâš president. Sun uásalistij paavi Franciscus hävdidemseremonian cuáŋuimáánu 26. peeivi 2025. Sun ij lamaš Ovtâstum staatâi delegaatio fáárust, pic sun lâi jieš kuástidâm määđhis Vatikaanân.

 Fáádást eres soojijn 

 Käldeeh

Luokka:Ive 1942 šoddâmeh
Luokka:Ovtâstum staatâi presidenteh